EkBass/fiwiki-20250220-pages-articles huggingface dataset:
Riihenmäen koulu

Riihenmäen koulu on noin kilometri Mäntsälän kunnan keskustan pohjoispuolella ja kilometri Mäntsälän rautatieaseman itäpuolella toimiva noin 700 oppilaan suomenkielinen yhtenäiskoulu (luokka-asteet 0-9). Koulu aloitti toimintansa vuonna 1998. Koulurakennusta laajennettiin elokuuhun 2017 mennessä, ja syyslukukaudesta 2017 lähtien Riihenmäen koulu muuttui yhtenäiskouluksi. ==Lähteet== Luokka:Mäntsälän kirkonkylä Luokka:Mäntsälän peruskoulut
Klaus Kultti

Klaus Kultti on suomalainen taloustieteilijä. Hän on työskennellyt taloustieteen professorina Helsingin yliopistossa vuodesta 2000http://www.taloustieteellinenyhdistys.fi/images/stories/kak/kak22000/kak22000lyhyesti.pdf Viitattu 17.6.2016. Kultin tutkimukset keskittyvät etsintämalleihin, immateriaalioikeuksiin ja peliteoriaan.http://www.helsinki.fi/valtiotieteellinen/taloustiede/henkilosto/opetusjatutkimus.html Viitattu 17.6.2016Kultin profiili Liberan verkkosivulla Viitattu 17.6.2016 Kultti on koulutukseltaan valtiotieteen tohtori. Hän väitteli vuonna 1995 Helsingin yliopistosta otsikolla "Money and Credit in Exchange, a theoretical study". Viitattu 17.6.2016 == Lähteet == == Aiheesta muualla == * Kultin tutkimukset IDEASissa * Kultin kotisivu Helsingin yliopiston verkkosivulla Luokka:Suomalaiset taloustieteilijät Luokka:Suomalaiset professorit Luokka:Elävät henkilöt Luokka:Helsingin yliopiston professorit
Teppo Syrjälä

Teppo Sakari Syrjälä (s. 8. lokakuuta 1975 Jokioinen) on suomalainen estejuoksija ja kestävyysjuoksija, jonka ehdoton päämatka on 3 000 metrin estejuoksu. Hän edustaa Tampereen Pyrintöä. Vuoteen 2002 hän edusti Jokioisten Jännettä ja vuosina 2003–2017 Teivo Stayersia. Hänen valmentajansa on Jaakko Mikola. Kalevan kisoissa Syrjälä on voittanut pronssia 3 000 metrin estejuoksussa vuonna 2006 Jyväskylässä. Tämän lisäksi Syrjälä on ollut esteissä pistesijoilla peräti 16 kertaa vuosien 1996 ja 2012 välillä. Suomen- mestaruuskilpailujen pistesijoja on ulkoradoilla tullut henkilökohtaisilla matkoilla myös 5 000 metrillä, 10 000 metrillä, puolimaratonilla, maratonilla ja maastojuoksussa. Suomi–Ruotsi-maaotteluedustuksia estejuoksussa hänellä on vuosilta 1999, 2000, 2004 ja 2005. Parhaiten hän sijoittui vuoden 2000 maaottelussa, jossa hän sijoittui kolmanneksi. Syrjälällä on myös pronssimitali maastojuoksun SM-kilpailujen pitkän matkan joukkuekilpailusta vuosilta 2005 ja 2018. ==Henkilökohtaiset ennätykset== ===Ulkoradat=== Matka Aika Paikka Päivä 3 000 m ej 8.45,25 Lahti 18. elokuuta 2000 3 000 m 8.17,38 Eurajoki 1. heinäkuuta 2000 5 000 m 14.29,99 Lappeenranta 18. elokuuta 2002 10 000 m 30.44,51 Tampere 1. syyskuuta 2002 Puolimaraton 1.08.29 Oulainen 24. huhtikuuta 1999 Maraton 2.33.51 Helsinki 24. huhtikuuta 2005 ==Lähteet== Luokka:Suomalaiset estejuoksijat Luokka:Suomalaiset kestävyysjuoksijat Luokka:Vuonna 1975 syntyneet Luokka:Elävät henkilöt
Amerikankrotti

Amerikankrottihttp://www.europarl.europa.eu/RegData/docs_autres_institutions/commission_europeenne/com/2007/0762/COM_COM%282007%290762_FI.pdf Euroopan parlamentin verkkosivusto (Lophius americanus) on krottikalojen (Lophiiformes) lahkoon kuuluva merikala. Sitä esiintyy Länsi-Atlantilla Quebecistä koilliseen Floridaan, mutta on harvinainen Pohjois-Floridan eteläpuolisella rannikolla. == Koko == Naaraat voivat kasvaa 1,2 metriä pitkiksi, mutta jäävät yleensä noin 90-senttisiksi. Suurin tunnettu yksilö painoi 22,6 kg. Koiraat ovat huomattavasti pienempiä. ==Ravinto== Amerikankrotin ravintoa ovat kalat ja äyriäiset. Muiden krottien tapaan sillä on päänsä etuosasta töröttävää ruotoa, jolla se houkuttelee saalista sen eteen. ==Lähteet == Luokka:Krottikalat
Hound Dog

”Hound Dog” on Jerry Leiberin ja Mike Stollerin kirjoittama blues-kappale, jonka levytti ensimmäisenä Big Mama Thornton vuonna 1953. Hound Dogista on yli 200 eri versiota, joista tunnetuin on Elvis Presleyn versio vuodelta 1956. Presleyn versio on Rolling Stonen 500 mahtavimman kappaleen listan sijalla 19.Birnbaum, Larry: Before Elvis: The Prehistory of Rock 'n' Roll, 2013. ISBN 0810886383. ==Lähteet== Luokka:Vuoden 1953 kappaleet Luokka:Yhdysvaltalaiset blueskappaleet Luokka:Billboard Hot 100 -listan ykköset
Art Basel

Art Basel on vuonna 1970 perustettu, Sveitsin Baselissa vuosittain pidettävä taidenäyttelytapahtuma. Tapahtuma on levinnyt Aasiaan ja Amerikkaan Art Basel Hong Kongin ja Art Basel Miamin muodossa. Tapahtumaviikon aikana tapahtumassa käy jopa satatuhatta vierasta. Heistä monet ovat taidekeräilijöitä. Myyjinä ovat maailman johtavat galleriat, jotka arvostavat Art Baselin asiantuntevaa yleisöä ja sen ostohalukkuutta. == Lähteet == == Aiheesta muualla == *Art Basel. Virallinen sivusto. Luokka:Basel Luokka:Kuvataidetapahtumat Luokka:Messut (tapahtumat)
Erikoismerkki

Erikoismerkki on normaaleista aakkosista tai numeroista poikkeava merkki. Niihin lukeutuvat esimerkiksi matemaattiset merkit. Erikoismerkkien käyttö on yksi tapa tehdä salasanasta vaikeammin arvattava. Luokka:Merkit
Lusi (Hattula)

Lusi on kylä Hattulan Tyrvännössä, Kanta-Hämeen maakunnassa. Kylä sijaitsee Hämeenlinnasta Pälkäneelle johtavan kantatie 57 varrella, noin 20 kilometriä Hämeenlinnasta pohjoiseen. Lusi on muodostunut kyläksi joko rautakauden lopulla tai varhaiskeskiajalla. Ensimmäinen maininta Lusista löytyy vuodelta 1484. Lusin kylä kuului 1570-luvulla Lepaan kartanonherran läänityksiin. Lusin kartanon päärakennuksen runkona on ilmeisesti ollut Beurraeusten 1672 rakennuttama 4-kamarinen Pietilän asuinrakennus. Kartanon omistajia ovat olleet mm. parooni Otto Boije, kruununnimismies Gustav Levander sekä ritarit Svante Leijonmark ja Lorentz Ridderborg. Tarinan mukaan kuningas Kustaa III olisi vieraillut Lusissa ja piirtänyt nimikirjaimensa kartanon oveen joko 1775 tai 1787. Lusin kartano sai toisen kerroksen ja empireasun 1800-luvun alussa. Rannan puisto vanhoine vaahteroineen ja kirsikkapuineen saattaa olla jo 1700-luvulta. Myöhempiä omistajia olivat mm. Ingberg-suku sekä pietarilainen kauppias Josef Leverin. Hänen testamenttinsa pohjalta kartanon sai Tyrvännön kunta, joka 1930 jakoi sen pienemmiksi tiloiksi ja myi myös päärakennuksen. == Lähteet == Luokka:Tyrväntö Luokka:Hattulan kylät
Rubber Factory

__NOTOC__ Rubber Factory on The Black Keysin kolmas studioalbumi, joka julkaistiin 7. syyskuuta 2004. == Kappaleet == Kaikki kappaleet kirjoittanut Dan Auerbach ja Patrick Carney, ellei toisin mainita. # # # # # # # # # # # # # ==== Japanin bonusraita ==== # * == Kokoonpano == === Yhtye === * Dan Auerbach – sähkökitara, laulu, viulu, havaijinkitara, taputus, masteroija, tuottaja * Patrick Carney – rummut, lyömäsoittimet, taputus, tuottaja, äänitys, masteroija === Tuotanto === * Greg Calbi – masteroija * Michael Carney – kannen suunnittelu == Arvostelut == * AllMusic: AllMusic review * Rolling Stone: Rolling Stone: Album review * Soundi: THE BLACK KEYS: Rubber Factory Viitattu 1.6.2022. == Lähteet == == Aiheesta muualla == * Rubber Factory discogs.com -sivustolla Luokka:Vuoden 2004 albumit Luokka:The Black Keysin albumit
Unity

Unity tarkoittaa seuraavia asioita: * Unity, Etelä-Sudanin osavaltio * Unity, Kansainvälisen avaruusaseman moduuli * Unity, pelimoottori * Unity Technologies, Unity-pelimoottorin kehittäjä * Unity, GNOME:n pohjautuva avoimen lähdekoodin työpöytäympäristö
Tähtiportti (täsmennyssivu)

Tähtiportti tai Stargate voi tarkoittaa: * Tähtiportti, scifi-televisiosarja * Tähtiportti, scifi-elokuva * Tähtiportti, suomalainen elektronisen musiikin yhtye * Tähtiportti, saman nimisen yhtyeen albumi. * Stargate, norjalainen musiikkituottajaryhmä * Stargate, vuoden 1981 videopeli, myös nimellä Defender II * Stargate, vuoden 1995 videopeli * Star Gate, vuoden 1958 tieteiskirja * Stargate Atlantis, scifi-televisiosarja * Stargate Continuum, scifi-elokuva * Stargate Origins, scifi-televisiosarja * Stargate: The Ark of Truth, scifi- elokuva * Stargate Universe, scifi-televisiosarja
Pieter Mortier

Pieter Mortier (myös nimellä Pierre Mortier) (Leiden 1661 – 1711 Amsterdam) oli ranskalaista syntyperää oleva kartografi, kaivertaja sekä kirjakauppias, joka toimi Amsterdamissa Hollannissa 1600-luvun lopussa ja 1700-luvun alussa. Hänen uransa huippuna voidaan pitää loistavaa meriatlasta Le Neptune François. == Perhe == Pieter Mortierin isovanhemmat olivat ranskalaisia pakolaisia. Sekä isoisä Martijn de Mortier että isoäiti Jenne de Lanoy syntyivät Bonissa tai Bondyssa Pariisin lähellä. He muuttivat Leideniin Hollantiin avioituessaan vuonna 1625, ja saivat pojan nimeltä Pieter. Vuonna 1655 tämä vanhempi Pieter avioitui Anna Bootin kanssa. He muuttivat Amsterdamiin joko vuonna 1661 tai 1662 sen jälkeen, kun heidän poikansa Pieter oli syntynyt. Nuoremmasta Pieter Mortierista tuli sittemmin kirjakauppias. == Ura == Pieter Mortierille oli vuonna 1690 myönnetty oikeus julkaista ja levittää ranskalaisten kustantajien karttoja ja kartastoja Hollannissa. Tästä etuoikeudesta hän otti täyden hyödyn irti. Mortierille oli helpompaa päästä käsiksi ranskalaisten kartografien tuotantoon syntyperänsä tähden. Näin hän pääsi julkaisemaan sellaisten kartantekijöiden aineistoa kuin esimerkiksi Guillaume Delisle, Nicolas de Fer, Alexis-Hubert Jaillot, Nicolas Sanson sekä Frederik de Wit. Mortierin liiketoiminnan nousu menestykseen rakentui pitkälti tämän varaan. Useimmat muut hollantilaiset kustantajat olivat jähmettyneet paikoilleen ja vain julkaisivat uudelleen entisiä, jo vanhentuneita karttojaan. Sen sijaan ranskalaiset kartantekijät tuottivat tarkempia ja ajantasaisempia karttoja kuin kukaan muu. Mortier hyödynsi hienoa hollantilaista painotaitoa ja julkaisi koristeellisia ja hyvälaatuisia painoksia tuoreista ranskalaisista kartoista. Hänen painonsa ylin saavutus oli suuremmoisen merikartaston Le Neptune Françoisin julkaiseminen. == Perintö == Pieter Mortier kuoli vuonna 1711. Hänen leskensä jatkoi painotoimintaa, kunnes Pieterin poika Cornelius siirtyi yrityksen johtoon vuonna 1721. Cornelius Mortier otti liikekumppanikseen lankonsa Jean Covensin. Covens & Mortierin kustantamo jatkoi karttojen ja atlasten julkaisua vuoteen 1866 saakka. == Lähteet == == Aiheesta muualla == Luokka:Ranskalaiset henkilöt Luokka:Alankomaalaiset henkilöt Luokka: kartantekijät Luokka: vuonna 1661 syntyneet Luokka: vuonna 1711 kuolleet
Pokrovsk

Pokrovsk voi tarkoittaa ainakin seuraavia: * Pokrovsk (), kaupunki Sahan tasavallassa Venäjällä * Pokrovsk (), kaupunki Donetskin alueella Ukrainassa, vuoteen 2016 Krasnoarmijsk. ==Katso myös== * Pokrovskoje
Alcover

Alcover on muun muassa seuraavien henkilöiden sukunimi: * Antoni Maria Alcover (1862–1932), espanjalainen pappi ja kirjailija * Joan Alcover (1854–1926), espanjalainen runoilija
Argentiinansarvisammakko

Argentiinansarvisammakko eli koristesarvisammakko (Ceratophrys ornata) on Etelä-Amerikassa tavattava sammakkoeläinlaji. == Levinneisyys == Argentiinansarvisammakkoa tavataan Argentiinassa, Brasiliassa ja Uruguayssa. Laji on vähenemässä ja se on luokiteltu silmälläpidettäväksi. == Elinympäristö == Argentiinansarvisammakko elää ruohikkoalueilla väliaikaisten vesistöjen lähellä sekä tienvarsien ojissa ja kastellulla maatalousmaalla. Se munii väliaikaisten lampien pohjalle. == Lähteet == == Aiheesta muualla == *Sammakkolampi: Koristesarvisammakko (Ceratophrys ornata) *Faunatar: Sarvisammakot (pdf) *ITIS: Ceratophrys ornata Luokka:Sammakkoeläimet Luokka:Lemmikkieläimet
Livson

Livson on seuraavien merkittävien suomalaisten sukunimi: * Aron Livson (1916–2016), kiinteistöneuvos, Suomen juutalaiset sotaveteraanit ry:n puheenjohtaja * Dennis Livson (1946–2013), lastenohjelmatuottaja ja huvipuistoyrittäjä * Simon Livson (s. 1982), rabbi
Borgbodan linnavuori

Borgbodan linnavuori () on Ahvenanmaalla Saltvikissä vajaa kolme kilometriä Saltvikin kirkosta itäkaakkoon sijaitseva linnavuori. == Linnavuori == Mäki jolla muinaislinna on sijainnut on nimeltään Borgöberget ja se on kohoaa 35 metriä ympäristöään korkeammalle. Mäki on kooltaan noin kymmenen hehtaaria ja sitä peittää nykyään metsä. Mäen laki on kallioinen ja siellä metsä on harvempaa. Mäen pohjois- ja itärinteillä on jyrkänteet, mutta muut rinteet ovat loivia. Pohjoisrinteen jyrkänteen länsipäässä sijaitsee suojavarustuksen alku. Muinaislinnan varustuksesta on vielä nähtävillä niiden kiviset jäänteet sekä neliskulmaisen puutornin perustukset. Kivivalli kulkee ensin etelään 100 metriä, missä se kaartaa itään 200 metriä tehden matkalla yhden mutkan. Idässä valli kääntyy pohjoiseen seuraten 30 metriä jyrkännettä. Kivivalli on paikoin jopa metrin korkuinen. Lännessä sijainnutta linnanporttia suojasi 85×25-metrinen esilinnaksi kutsuttu alue, joka oli suojattu omalla suojavarustuksella. Myös linnan itäpäässä vaikuttaa olleen pieni portti. Linnapihan eteläosassa vaikuttaa olevan talonpohja, jonka keskellä sijaitsee tulisijan jäänteet. Linnan kokonaispinta-ala on noin kolme hehtaaria. Muinaislinna on ollut pinta-alaltaan suurempi kuin mikään Mälarin alueen linnoitus, joka oli muinaislinnan käyttöaikaan merkittävä keskus Itämeren alueella. == Ajoitus == Linnaa käytettiin viikinkiajalla ja silloin sen kolmella sivustalla oli järvenrantaa. Linnan kaakkoispuolella oleva Ryssböle träsk on nykyään matala ja ruohottunut järvi. Sen laskuojan ympäristö on myös soistunutta. == Tutkimuksia == Vanhin säilynyt maininta linnavuoresta on Boëtius Mureniukselta vuonna 1657. Tekstissä esitetään käsitys, että linnan ja Borgbon niityn välissä ylläpidettiin aitaa. ”Anikvitetsransaknigar”-julkaisussa kirjoitettiin vuonna 1674, että ”I Prästegårdz Engen, hvilken kalls Borge Eng, ähr een stoor myckenheet aff Stenar Yppå ett högt berg, lijkasom ther skulle hafva byggias een Skantz, haar och lijaksom 2 Porttar i Sunnan och i Västan före; Stenarne liggia ther kringlagda”. Linna kuului 1600-luvulla seurakunnan pappilaan. BorgbodaGravfält1.JPG|Opastaulu muinaisalueesta Borge fornborg i Borgboda, Saltviks kommun, den 4 augusti 2012, bild 3.JPG|Linnavuoren kävijöitä tervehtii portti. Borge fornborg i Borgboda, Saltviks kommun, den 4 augusti 2012, bild 5.JPG|Näkymä linnavuoren laelta. Borge fornborg i Borgboda, Saltviks kommun, den 4 augusti 2012, bild 6.JPG|Kivisiä vallin jäänteitä. Borge fornborg i Borgboda, Saltviks kommun, den 4 augusti 2012, bild 7.JPG|Vallia == Lähteet == == Aiheesta muualla == * Spotting History: Borgboda Hillfort * The Megalithic Portal: Borgboda Hillfort - Hillfort in Finland Luokka:Saltvik Luokka:Ahvenanmaan historia Luokka:Suomen muinaislinnat
Borgdalsbergin linnavuori

Borgdalsbergin linnavuori () on Ahvenanmaalla Saltvikin Näsissä Toböle träskin rannassa sijaitseva linnavuori. == Linnavuori == Linnavuori sijaitsee kalliomäellä, jota kutsutaan nimellä Borgdalsberget. Kalliomäki työntyy hieman ulos Toböle träskin rannasta muodostaen jyrkkärantaisen niemen, joka kohoaa noin 40 metriä järven vedenpintaa ja noin 20 metriä ympäristöään korkeammalle. Mäen pohjois- ja itäpuolella järvi ja rinteet toimivat linnoittautuneiden eduksi. Lisäksi luoteis-, pohjois-, itä- ja kaakkoispuolilla mäen lakea kiertää jyrkänne. Matts Dreijerin piirroksen mukaan mäen lounaisrinne on ollut suojaton ja sinne on rakennettu suojavarustukset, joiden jäänteinä ovat vaikuttavat kivivallit. Kivivalleja on rakennettu paikoin 2–4 sisäkkäin varmistaen vankan puolustuksen. Myös mäen alarinteissä on viidessä kohtaa suojavarustuksien jäänteitä kaikissa eri ilmansuunnissa. Suurimmat kivivallit ovat nykyäänkin korkeudeltaan kaksimetrisiä. Linnan sisäänkäynti sijaitsee luonaiskulmassa, josta on löydetty kolme ulkolinnaa suojaamassa porttia. linnapiha on hehtaarin kokoinen. == Tutkimuksia == Linnavuori on mainittu jo 1600-luvulla ilmestyneessä ”Antikvitetsransakningar”. == Lähteet == Luokka:Saltvik Luokka:Ahvenanmaan historia Luokka:Suomen muinaislinnat
Borgön linnavuori

Borgön linnavuori on Ahvenanmaalla Hammarlandissa Marsundin salmen suulla olevan Borgön saaressa sijaitseva linnavuori. == Linnavuori == Linnavuori sijaitsee Borgön luoteiskulmassa Gavelbergetin huipulla. Mäen lakialetta rajaa lännessä ja pohjoisessa jyrkänne, jota on hyödynnetty linnan puolustuksessa. Mäen itä- ja etelärinteet ovat loivat ja niille on rakennettu puolustusvarustukset, joiden jäännökset on merkitty näkyviin Kansalaisen karttapaikkaan. Matts Dreijerin julkaiseman piirroksen mukaan linnapiha on ollut 110 metriä pitkä ja 50–60 metriä leveä. Hän ilmoittaa pihan pinta-alaksi 3/4 hehtaaria. Puolustusvarustuksista on jäljellä kivivallit, jotka ovat enimmillään metrin korkuiset. Linnan 8 metriä leveä ”portti” on sijainnut koilliskulmauksessa, jossa sijaitsee jyrkänteestä alkava lyhyt kivivalli. Portista jatkuu yli 60 metriä pitkä suora kivivalli pohjois-eteläsuuntaisena ja se kaartuu länteen 50 metrin mittaisena. Linnan kaakkoiskulmassa sijaitsee kasa nyrkin ja pään kokoisia kiviä, joka arvellaan olleen varasto heittokiviä. Linnasta aukeaa esteetön näkymä aukeaa Ahvennanmerelle ja Eckerön eteläpuolelle, joita on mahdollisesti tarkkailtu sieltä. == Tutkimuksia == Vuorilinna on mainittu ”Antikvitetsransakningar”-julkaisussa vuosilta 1667–1674. == Lähteet == Luokka:Hammarland Luokka:Ahvenanmaan historia Luokka:Suomen muinaislinnat
Hammarlandin linnavuori

Hammarlandin linnavuori () on Ahvenanmaalla Hammarlandissa Västmyraträskin luoteisrannalla sijaitseva linnavuori. == Linnavuori == Hammarlandin linnavuori sijaitsee mäellä usean kylän välisessä metsämaastossa järven rannalla. Mäki on lähes paljas kallio, jonka länsi-, pohjois- ja itäsivuja reunustavat jyrkänteet. Eteläsivulla on matalampi jyrkänne, jota on vahvistettu noin 40 metriä pitkällä suojavarustuksella. Suojavarustuksesta on jäljellä kivivalli, joka on 3 metriä leveä ja metrin korkea. Sen alakerros on ladottu säännöllisesti. Vallin päässä ja jyrkänteen välissä sijaitsee 4 metriä leveä portti. Myös vallin länsipäässä sijaitsee kapea sisäänkäynti. Linna- alueen eteläsivustalla on useita heitinkivistä koottuja kasoja. Jyrkänteiden ja suojavarustusten rajaama alue on 150 × 150 metriä suuri ja sen pinta-ala on Matts Dreijerin mukaan 1,5 hehtaaria suuri. Linnapihan alueella on kaksi vesilammikkoa. Linnavuorelta on esteetön näkyvyys jokaiseen ilmansuuntaan paitsi etelään. Vuorelta on suora näköyhteys ainakin viidelle mäelle, joita ovat Högberg Hellesbyssä, Vålberg Såliksessa, Botberg Lillbolstadsissa, Kasberg ja Orrdalsklint Saltvikissä. == Tutkimuksia == Vanhin säilynyt maininta linnavuoresta on Boëtius Mureniukselta vuonna 1642. == Lähteet == Luokka:Hammarland Luokka:Ahvenanmaan historia Luokka:Suomen muinaislinnat
Aron Livson

Aron Livson (25. toukokuuta 1916 Sortavala, Suomen suuriruhtinaskunta – 5. kesäkuuta 2016 Espoo Kuolinilmoitus HS 12.6.2016 s. C 26) oli suomalainen kiinteistönvälittäjä. Livson oli Suomen Kiinteistönvälittäjäliitto ry:n kunniapuheenjohtajaSkvl.fi ja Suomen juutalaiset sotaveteraanit ry:n puheenjohtajaJuutalaiset sotilaat taistelivat saksalaisten rinnalla Suomen itsenäisyydestä. Livsonin isä oli hattutehtailija Simon Lifson, joka perusti Itä-Suomen lakkitehtaan. Lifson oli kotoisin Ulan kylästä Vitebskistä, Venäjän keisarikunnasta, nykyisen Valko-Venäjän alueelta. Aaron Livson muutti äitinsä kuoleman jälkeen vuonna 1918 perheensä kanssa Viipuriin, jossa hän vietti lapsuutensa.Hatuntekijän pojasta tuli kiinteistöneuvos, hs.fi 25.5.2016 == Lähteet == Luokka:Suomalaiset yritysjohtajat Luokka:Yli satavuotiaiksi eläneet suomalaiset Luokka:Suomen juutalaiset Luokka:Vuonna 1916 syntyneet Luokka:Vuonna 2016 kuolleet
Jomalan linnavuori

Jomalan linnavuori () on Ahvenanmaalla Jomalan Dalkarbyssä ja Maarianhaminan pohjoispuolella sijaitseva linnavuori. == Linnavuori == Dalkarbyssä sijaitsee Prästträsketin äärellä yli 70 metriin kohoava Kasberget, joka on toiminut vartiovuorena kylän asukkaille. Järven eteläpuolella sijaitsee hieman matalampi Borgberget, jonka korkeimman kohdan rinteitä kiertää 130 metrinen kivivalli. Mäen laki on jyrkin idän puolella. Muut rinteet ovat vaatineet suojakseen suojavarustuksen, jonka jäänteitä kivivallit ovat. Valli on paikoin vaikea havaita, mutta sen kulun pääpiirteet huomaa selvästi kolmesta katkoksesta huolimatta. Se alkaa pohjoisessa jyrkänteen päältä ja kiertää lakea samalla korkeudella yli 180 astetta. Mäen pohjoispuolella sen juurella sijaitsee vielä yksi muuri, joka ojentuu ensin yli 50 metriä pohjoiseen ja kääntyy kohtisuoraan itään lähes 40 metriä. Muuri jatkuu vielä 20 metriä itään 20 metrin katkoksen jälkeen. Muurin päässä sijaitsee kiviröykkiö, joka lienee hautakumpu. Lähellä on parisen kymmentä muutakin kivilatomuksia tai -kasoja. Aluetta kutsutaan nimellä Korshaga. Mäen itäpuolella sijaitsee Borgdalskällan, joka on ehtymättömästi pulppuava lähde. Kasberget-IMG 6692 94.jpg|Kasbergetin ja Borgberetin alla sijaitsee Prästträsket Kasberget-IMG 6688 91.jpg|Kasberget on Borgbergetin viereinen vuori == Lähteet == Luokka:Jomala Luokka:Ahvenanmaan historia Luokka:Suomen muinaislinnat
Kongeå

Kongeå on joki Tanskassa. Joki on noin 60 kilometriä pitkä. Se saa alkunsa Koldingin lounaispuolelta Vamdrupista, virtaa länteen Jyllannin niemimaan poikki ja laskee Vattimereen Riben koillispuolella. Kongeålla on historiallista merkitystä, sillä se on ollut rajajokena historian eri vaiheissa: Tanskan ja Schleswigin herttuakunnan rajana 1200-luvulta 1400-luvulle, Tanskan ja Schleswigin tullirajana 1500-luvulta 1800-luvulle sekä Tanskan ja Saksan keisarikunnan välisenä rajana vuosina 1864–1920. == Lähteet == * Luokka:Tanskan joet
Thielemannin tipat

Thielemannin tipat olivat apteekeista aikoinaan saatavilla ollut vatsakipuihin tarkoitettu lääke joka sisälsi oopiumitinktuuraa ja valeriaanaa. Muita vastaavanlaisia apteekeista saatavilla olleita lääkkeitä olivat Inosemzeffin tipat, Belajevin tipat, Törnrothin vatsatipat ja Ursinin tipat.Vieläkö Hota- pulveri ja kamferitipat tepsivät? Et-lehti Terveys 19.12.2015 Tilkka yrttiviinaa toimii kuin lääke! Iltalehti Terveys 5.2.2015Vanhustyön keskusliiton sivusto : Apteekki: Kamferi == Lähteet == Luokka:Orgaaniset yhdisteet
Hopeajärvi (EP)

__NOTOC__ Hopeajärvi on samannimisen suomalaisen rockyhtyeen EP-levy, joka julkaistiin 12" vinyylinä heinäkuussa 2013.Rateyourmusic Rumban arvostelussa Joonas Kuisma uhosi yhtyeen olevan sen hetken paras suomalainen rockyhtye. == Kappaleet == === A-puoli === # # # # === B-puoli === # * # # == Kokoonpano == * Teemu Tanner – laulu, kitara, kosketinsoitin * Ukko Perttilä – kitara * Ari Salonen – basso, laulu, tamburiini, äänittäjä, miksaaja * Timo Tikka – rummut, laulu \+ * Lauri Hyvärinen – kitara (kappale 2) == Arvostelut == * Rumba: == Lähteet == == Aiheesta muualla == * Discogs Luokka:Vuoden 2013 EP:t Luokka:Hopeajärven albumit
Karl Alexander Pfaler

Karl Alexander Pfaler (24. toukokuuta 1846 Kuortane – 18. kesäkuuta 1916 Kuhmoniemi) oli suomalainen kirkkoherra, rovasti ja kansanperinteen kerääjä.Ylioppilasmatrikkeli 1853–1899 Pfalerin vanhemmat olivat Muonion ja Nurmeksen kirkkoherra, lääninrovasti Karl Ferdinand Pfaler (1817–1879) Luettu 13.6.2016. ja Ebba Adolfina Holmström. Hän pääsi ylioppilaaksi Oulun alkeisoppilaitoksesta 1868 ja hän suoritti Helsingin yliopistossa teologian erotutkinnon 1872. Pfaler vihittiin papiksi 1872. Pfaler toimi Leppävirran kirkkoherran apulaisena ja vt. kappalaisena 1872–1874 ja 1875–1877,Pappisluettelo - Leppävirta Juuan vt. kappalaisena 1874–1875,Pappisluettelo - Juuka sekä Nurmeksen kirkkoherran sijaisena ja apulaisena 1879–1885.Pappisluettelo - Nurmes Hän oli Kuhmoniemen kirkkoherrana vuodesta 1885 alkaen aina kuolemaansa saakka. Hän sai rovastin arvon 1886. Pfaler julkaisi vuonna 1909 kotiseutukuvauksen Kuhmoniemen (nykyinen Kuhmo) pitäjästä. Pfaler teki myös muistiinpanoja Kuhmoniemen kansankielestä ja keräsi tietoja paikallisista sanoista, sananparsista ja sukunimistä.Kotikielen Seuran arkisto : Kb Kieliaineistot Pfaler oli naimisissa vuodesta 1874 Hilda Fredrique Lindbladin kanssa. Heidän poikansa pastori Kaarlo Väinö Johannes Pfaler (1877–1954) oli kappalaisena Paltamossa ja Leppävirralla 1910–1917, mutta erosi kirkosta 1917 ja oli sitten helluntaiherätyksen saarnaajana ja Vapaakirkon pastorina Jyväskylässä.Ylioppilasmatrikkeli 1853–1899 : Kaarlo Väinö Johannes Pfaler == Teoksia == Nimellä K. A. Pfaler: * Sananen sunnuntaikoulun-opettajille maaseurakunnissamme. 1883 * Sananen armonvapaus- opin kehkeytymisestä. Tutkimuksia jumaluus-opin alalla 4. Telén, Kuopio 1884 * Muistelmia Kuhmoniemen seurakunnasta ; kokoili K. A. Pfaler. Kansanvalistusseuran kotiseutukuvauksia 3-4. Helsinki 1909, näköispainos Kuhmo 1989, uusintapainos Kuhmon Kotiseutuyhdistys, Kuhmo 2014 == Lähteet == Luokka:Suomen evankelis-luterilaisen kirkon papit Luokka:Vuonna 1846 syntyneet Luokka:Vuonna 1916 kuolleet
Aleksandr Feklisov

Aleksandr Semjonovitš Feklisov (9. maaliskuuta 1914 – 26. lokakuuta 2007) oli neuvostoliittolainen vakooja ja KGB-upseeri. Hän sai tietoa Julius Rosenbergilta ja Klaus Fuchsilta. Hän työskenteli vuosina 1940–1946 Neuvostoliiton New Yorkin -konsulaatissa. Feklisovin haastattelulausunnon mukaan Rosenbergit eivät olleet antaneet mitään merkittävää tietoa eivätkä atomisalaisuuksia ja siksi heidän kuolemantuomionsa oli virheellinen.New York Times == Lähteet == Luokka:Neuvostoliittolaiset vakoojat Luokka:Vuonna 1914 syntyneet Luokka:Vuonna 2007 kuolleet
Rakennetaan kaupunki

__NOTOC__ Rakennetaan kaupunki on alternative rock -yhtye Hopeajärven single, joka julkaistiin helmikuussa 2014 levymerkillä Full Contact. Siitä julkaistiin kaksi 7" vinyylipainosta, joista 350 mustalla ja 150 kirkkaalla vinyylillä. == Kappaleet == === A-puoli === # === B-puoli === # * == Lähteet == == Aiheesta muualla == * Discogs Luokka:Vuoden 2014 kappaleet Luokka:Suomalaiset rockkappaleet
ADAC GT Masters

ADAC GT Masters on urheiluautosarja, jonka on perustanut Stéphane Ratel Organisation (SRO). Sarja käynnistyi vuonna 2007, ja sitä tukee Saksan autourheiluliitto ADAC. Pääasiassa sarjan kilpailut ajetaan Saksassa. Sarjassa ajetaan GT3-luokituksen autoilla. == Mestarit == Kausi Mestari Auto Tallien mestari Amatöörien mestari 2007 Christopher Haase Lamborghini Gallardo GT3 Reiter Engineering ei jaettu 2008 Tim Bergmeister Porsche 997 GT3 Cup Team Flatex-Reiter ei jaettu 2009 Christian Abt Audi R8 LMS Callaway Competition Toni Seiler 2010 Albert von Thurn und Taxis Peter Kox Lamborghini Gallardo LP560 GT3 Abt Sportsline Toni Seiler 2011 Dino Lunardi Alexandros Margaritis Alpina B6 GT3 Reiter Engineering Mark A. Hayek 2012 Sebastian Asch Maximilian Götz Mercedes-Benz SLS AMG GT3 MS Racing Team Swen Dolenc 2013 Daniel Keilwitz Diego Alessi Corvette Z06.R GT3 Prosperia C. Abt Racing Christina Nielsen 2014 Kelvin van der Linde René Rast Audi R8 LMS ultra Prosperia C. Abt Racing Handlos Herbert 2015 Sebastian Asch Luca Ludwig Mercedes-Benz SLS AMG GT3 BMW Sports Trophy Team Schubert Andreas Weishaupt 2016 Connor De Phillippi Christopher Mies Audi R8 LMS Montaplast by Land-Motorsport Remo Lips Connor De Phillippi 2017 Jules Gounon Corvette C7 GT3-R Callaway Competition Remo Lips Jules Gounon 2018 Mathieu Jaminet Robert Renauer Porsche 911 GT3 R HTP-Winward Motorsport Remo Lips Sheldon van der Linde 2019 Patric Niederhauser Kelvin van der Linde Audi R8 LMS Evo Rutronik Racing Sven Barth Max Hofer 2020 Michael Ammermüller Christian Engelhart Porsche 911 GT3 R SSR Performance Elia Erhart Tim Zimmermann 2021 Ricardo Feller Christopher Mies Audi R8 LMS Evo Montaplast by Land-Motorsport Florian Spengler Ricardo Feller 2022 Raffaele Marciello Mercedes-AMG GT3 Evo Mann-Filter Team Landgraf Florian Spengler Ben Green 2023 Elias Seppänen Salman Owega Mercedes-AMG GT3 Evo Haupt Racing Team Elias Seppänen Salman Owega == Aiheesta muualla == * Sarjan viralliset kotisivut Luokka:Urheiluautosarjat Luokka:ADAC
Wernerin projektio

Wernerin projektio on kartioprojektioiden pohjalta kehitetty oikeapintainen karttaprojektio. Siitä käytetään myös nimityksiä Stabin–Wernerin projektio tai Stabiuksen–Wernerin projektio. Koska se kuvaa koko maapallon sydämen muotoisena, se tunnetaan myös nimellä kordiformi. Projektion esitti tiettävästi ensimmäisenä Johannes Stabius (Stab) Wienissä noin vuonna 1500, mutta sitä kehitti myöhemmin nürnbergiläinen seurakuntapappi Johannes Werner (1466–1528), joka myös teki sen yleisemmin tunnetuksi. Projektio on Bonnen projektion rajatapaus, jossa standardileveyspiiriksi on valittu jompikumpi navoista (90°N/S).. Projektiossa kaikki leveyspiirit näkyvät samankeskisinä ympyränkaarina, joiden keskipiste on navalla. Kartan reunoilla olevien alueiden muodot vääristyvät suuresti, mutta etäisyydet leveyspiirejä pitkin ovat kartassa kaikkialla oikeassa suhteessa, samoin etäisyydet keskipituuspiiriä pitkin ja kaikki etäisyydet navalta. Myös alueiden pinta- alat näkyvät kartalla oikeassa suhteessa. Wernerin projektiota käyttivät Gerhardus Mercator ja Abraham Ortelius 1500-luvun lopulla Aasian ja Afrikan kartoissaan, mutta kun yleisempi Bonnen projektio, jossa standardileveyspiiri voidaan siirtää keskelle kuvattavaa aluetta, tuli tunnetuksi, Wernerin projektio jäi käytännöllisesti katsoen pois käytöstä. == Lähteet == Luokka:Karttaprojektiot
Phil Di Giuseppe

Phillip ”Phil ”Di Giuseppe (s. 9. lokakuuta 1993 Maple, Ontario) on kanadalainen jääkiekkoilija, joka pelaa AHL-joukkue Abbotsford Canucksissa. Viitattu 18.6.2016. Ennen ammattilaisuraansa Di Giuseppe pelasi NCAA- yliopistokiekkoa Michiganin yliopiston joukkueessa. Hän oli Hurricanesin toisen kierroksen varaus vuoden 2012 NHL:n varaustilaisuudessa. ==Lähteet== Luokka:Kanadalaiset jääkiekkoilijat Luokka:Vancouver Canucksin pelaajat Luokka:Carolina Hurricanesin varaamat pelaajat Luokka:Vuonna 1993 syntyneet Luokka:Elävät henkilöt
Luettelo Kauniaisten julkisista taideteoksista ja muistomerkeistä

Luettelo Kauniaisten julkisista taideteoksista ja muistomerkeistä sisältää Kaunaisten kaupungissa olevat pysyvät julkiset taideteokset , muistomerkit ja muistolaatat. __TOC__ == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD FoniFoni muutti torille; Kaunis Grani 13.9.2019 Kauppakeskus Granin takana torilla (Thurmaninaukion, Käsityönkadun ja Promenadin risteys); aiemmin Kauniaistentiellä 1 2007 100px Julius Ailion muistolaatta Työväen Akatemian päärakennuksen takana puutarhassa, Julius Ailion haudalla. 6 100px Kaunialan sotavammasairaalan muistokivet Kaunialan Sairaala, sisäänajotien oikealla puolella; Kylpyläntie 19 8 1970 100px Metsän valo (Ikikuuset)Kauniaisiin pystytettiin ikikuuset Kaunis Grani 23.11.2027, viitattu 6.8.2024Julkiset teokset. Galleria DesignJalonen. Viitatu 6.8.2024 Kauniaistentie 1 2017 Mikael Lybeck muistolaatta Vallmogårdenin seinä, pääoven vieressä, Valmukuja 3 3 PilviseulaJukka Tuominen; Kuvataiteilijamatrikkeli.fi Rakennuskonttorin piha, Oppilaskodintie 3 4 1992 100px Puolustusvoimien radiotiedustelun päämajan muistomerkki Kavallintie 3 2005 Sankaripatsas Kauniaisten hautausmaa, Bembölentie 8 1942 100px Tulen läpi (Tulen halki, Sotainvalidien muistomerkki)Heikki Häiväoja: Sotainvalidien muistomerkki “Tulen halki” 1981, Kauniainen; Kuvataiteilijamatrikkeli.fi Kaupungintalon edusta, Kauniaistentie 10 1 1981 100px Valoa kohti Työväen Akatemian päärakennuksen edusta, Vanha Turuntie 14 6 1949 100px Veteraanikivi Kaupungintalon edusta, Kauniaistentie 10 1 1996 == Julkisilta paikoilta poistetut ja tuhoutuneet teokset == Teos Aiempi sijainti Nykyinen sijainti Tekijä Paljastettu Poistettu/ Tuhoutunut Syy Kuva WD Myrskyn jälkeen Kaunialan Sairaala, Kylpyläntie 19 Sotamuseon Maneesi, Suomenlinna Armas Hutri 1978 tai 1981 2018 Siirretty Sotamuseon haltuun, koska Kaunialan sairaala luopui siitä. Valokuva Sotamuseosta. 100px == Lähteet == * * Kauniaisten karttapalvelu, kaupunginosat === Viitteet === == Aiheesta muualla == * Luokka:Kauniainen Kauniainen
Rauli Svento

Rauli Svento (21. heinäkuuta 1951, Helsinki) on suomalainen taloustieteilijä. Hän on työskennellyt professorina Oulun yliopiston kauppakorkeakoulussa vuodesta 1998. Sventon tutkimukset keskittyvät sähkömarkkinoiden toimintaan, aluetalouksiin, ympäristötaloustieteeseen sekä terveystaloustieteeseen.Sventon CV Oulun yliopisto, 27.4.2015. Viitattu 18.6.2016.http://www.oulu.fi/oulubusinessschool/rauli_svento Viitattu 18.6.2016 Svento on koulutukseltaan filosofian tohtori. Hän väitteli tohtoriksi Oulun yliopistosta vuonna 1990 otsikolla "Tutkimus kulutusfunktion tulokäsitteestä". Viitattu 18.6.2016 == Lähteet == == Aiheesta muualla == * Luokka:Suomalaiset taloustieteilijät Luokka:Suomalaiset professorit Luokka:Elävät henkilöt Luokka:Vuonna 1951 syntyneet
Kaikki viimeiset sanat

Kaikki viimeiset sanat on yhdysvaltalaiskirjailija John Greenin esikoisromaani. Englanninkielinen alkuperäisteos Looking for Alaska julkaistiin vuonna 2005 ja Helene Bützowin suomenkielinen käännös vuonna 2014. Kirja sai vuonna 2006 American Library Associationin parhaan nuortenkirjan Michael L. Printz -palkinnon, ja oli yhdistyksen vuonna 2015 laatiman Yhdysvaltain kirjastojen kiistanalaisimpien kirjojen listan kärjessä sisältämänsä seksuaalisen materiaalin ja kiroilun vuoksi. Se kertoo teini- ikäisestä Miles Halterista, joka lähtee sisäoppilaitokseen saadakseen vaihtelua tylsäksi käyneeseen elämäänsä. Se perustuu pitkälti Greenin omiin kokemuksiin sisäoppilaitoksen opiskelijana. Kaikki viimeiset sanat nousi New York Timesin myydyimpien kirjojen listalle sijoituttuaan lasten pokkareiden listalla kymmenenneksi heinäkuussa 2012, yli seitsemän vuotta kirjan julkaisemisen jälkeen. Tammikuuhun 2017 mennessä se oli ollut nuorten aikuisten pokkareiden kymmenen kärjessä 67 viikkoa. == Lähteet == * === Viitteet === Luokka:Yhdysvaltalaiset romaanit Luokka:Vuoden 2005 kirjat Luokka:Nuortenkirjat
Arvoitus nimeltä Margo

Arvoitus nimeltä Margo on yhdysvaltalaiskirjailija John Greenin romaani. Englanninkielinen alkuperäisteos Paper Towns julkaistiin vuonna 2008 ja Helene Bützowin suomenkielinen käännös vuonna 2015. Kirjan pohjalta tehty elokuva Paper Towns sai ensi-iltansa 24. heinäkuuta 2015. Sen pääosissa näyttelevät Nat Wolff ja Cara Delevingne. == Lähteet == * Luokka:Yhdysvaltalaiset romaanit Luokka:Vuoden 2008 kirjat Luokka:Nuortenkirjat
Kosti Ahonen

Kosti Ahonen (12. elokuuta 1920 Lahti – 12. marraskuuta 2003 Lahti) oli suomalainen kuvanveistäjä ja taidemaalari, joka tunnettiin naivistina.Päijät- Häme Wiki: Kosti Ahonentoimintakertomus_2012.pdf Ahonen kävi Lahden Taideyhdistyksen piirustuskoulun 1949–1954. Hän harjoitti taiteellisen työskentelynsä ohessa useita eri ammatteja autonkuljettajasta muusikkoon. Hänen töitään oli ensimmäisen kerran esillä 1950, jolloin hänestä tuli Lahden taideyhdistyksen jäsen. Ahonen oli myös Taidemaalariliiton jäsen. Ahosen tuotantoon kuuluu yli 50 maalausta, etenkin maisemamaalauksia. 1960-luvulla hän alkoi tehdä myös puuveistoksia ja puisia taideteoksiksi muotoiltuja monikäyttöhuonekaluja. Hän teki myös alttariveistoksia ja muistomerkkejä. Erityisen merkittävänä yksittäisenä kokoelmana (kymmeniä tauluja) häneltä voidaan mainita paavolan kaupunginosan joillekin liiankin realistinen ikuistaminen ennen kuin nämä vanhat puutalot purettiin uudempien rakennusten tieltä (kokoelmasta suurin osa lahjoitettu Lahden kaupunginmuseolle, joskin vain yksittäisiä teoksia ollut viime aikoina nähtävillä). Jotkin veistosten aiheet ovat uskonnollisia, mutta niihinkin sisältyy omintakeista huumoria, kuten esimerkiksi luonnollisen kokoiseen Taivaan portilla -teokseen (1989). Omasta kodistaan Ahonen loi eräänlaisen kokonaistaideteoksen, joka oli täynnä maalauksia ja veistoksia. ==Lähteet== == Aiheesta muualla == * Luokka:Suomalaiset taidemaalarit Luokka:Suomalaiset kuvanveistäjät Luokka:Naivistit Luokka:Vuonna 1920 syntyneet Luokka:Vuonna 2003 kuolleet
Skjern Å

Skjern Å on joki Tanskassa. Joki on noin 90 kilometriä pitkä, maan neljänneksi pisin joki. Skjern Å on virtaamaltaan Tanskan vuolain virta: sen keskivirtaama on noin 30 kuutiometriä sekunnissa. Skjern Å saa alkunsa Billundin koillispuolelta, virtaa länteen Jyllannin niemimaan poikki ja laskee Pohjanmereen Skjernin länsipuolella, Ringkøbingin eteläpuolella. == Lähteet == * == Aiheesta muualla == Luokka:Tanskan joet
Teoria Katherinesta

Teoria Katherinesta on yhdysvaltalaiskirjailija John Greenin romaani. Englanninkielinen alkuperäisteos An Abundance of Katherines julkaistiin vuonna 2006 ja Helene Bützowin suomenkielinen käännös vuonna 2016. Kirja kertoo lapsinero Colin Singletonista, joka tyttöystävästänsä jättämänä lähtee automatkalle parhaan ystävänsä Hassanin kanssa ja yrittää samalla löytää matemaattisen kaavan, jolla voisi ennustaa romanttisia suhteita. Teoria Katherinesta sai Michael L. Printz -kunniamaininnan vuonna 2007, ja American Library Association valitsi sen yhdeksi vuoden 2007 parhaista nuorten aikuisten kirjoista. Saamastaan tunnustuksesta huolimatta sitä on myyty Greenin kirjoittamista kirjoista vähiten. == Lähteet == * === Viitteet === Luokka:Yhdysvaltalaiset romaanit Luokka:Vuoden 2006 kirjat Luokka:Nuortenkirjat
Jack Hylton

Jack Hylton (oik. John Greenhalgh Hilton; 2. heinäkuuta 1892 Great Lever, Lancashire, Iso-Britannia – 29. tammikuuta 1965 Lontoo, Iso-Britannia)Jack Hylton, Detailed Biography oli brittiläinen orkesterinjohtaja ja impressaari, joka nousi huomattavaan asemaan brittiläisten tanssiyhtyeiden aikakaudella 1920–1940-luvuilla. ==Nuoruus ja ura== Jack Hylton (silloin John Greenhalgh Hilton) syntyi Great Leverin kylässä, Lancashiressä lähellä Boltonia vuonna 1892. Hänen isänsä George Hilton oli amatöörilaulaja paikallisessa labour clubissa, ja Jack opetteli soittamaan pianoa ja oli mukana näyttämöllä isänsä kanssa. Myöhemmin isä osti pubin läheltä Little Leveristä. Jack lauloi asiakkaille ja sai nopeasti kutsumanimen ”the singing mill-boy”. Lisäksi hän toimi pianistina monissa yhtyeissä. Jackilla ei tiettävästi ollut muita ura- aikomuksia kuin esiintymisala. Vuonna 1909, jolloin hän oli vain seitsemäntoistavuotias, hän oli jo kokenut esiintyjä. Hieman myöhemmin hän muutti Lontooseen, jossa hän toimi pianistina 400 Clubilla ja soitti Stroud Haxton Bandin kanssa. Ensimmäisen maailmansodan aikana Hylton toimi 20th Hussarsin kapellimestarina. ==Yksityiselämä== Hylton oli naimisissa kahdesti, vuosina 1913–1929 Ennis Parkesin kanssa ja vuosina 1963–1965 Beverley Prowsen kanssa. Hänellä oli kaksi tytärtä ja poika. ==Kuolema== Hylton alkoi valittaa 26. tammikuuta 1965 kipua rinnassa ja vatsassa, ja hänet vietiin Lontooseen sairaalaan, jossa hän kuoli sydänkohtaukseen kolme päivää myöhemmin 72-vuotiaana. Hänet on haudattu Pyhän Katariinan hautausmaalle Gosfieldiin Essexiin. ==Lähteet== ==Aiheesta muualla== *JackHylton.com, virallinen verkkosivusto *Jack Hylton Internet Archive -sivustolla Luokka:Brittiläiset kapellimestarit Luokka:Vuonna 1892 syntyneet Luokka:Vuonna 1965 kuolleet Luokka:Brittiläiset muusikot
Kokoelma- ja konservointikeskus

Kokoelma- ja konservointikeskus on Museoviraston vuonna 2016 valmistunut muun muassa museokokoelmien säilytys- ja konservointipalveluja tarjoava keskus Vantaan Hakkilassa. Keskus on rakennettu entisen logistiikkakeskuksen tiloihin ja sen pinta ala on noin 23 000 neliömetriä. Ensimmäiset museoesineet siirrettiin Vantaalle toukokuussa 2016. Keskuksessa työskentelee parikymmentä työntekijää kuten konservaattoreita ja kokoelmien henkilökuntaa, sekä digitointiprojektien henkilöitä. Keskus tarjoaa kokoelmien hoito- ja säilytyspalveluita myös muille museoille ja tahoille. == Tilat == Rakennuksen pinta-ala avaamisen aikana vuonna 2016 oli 16 000 neliömetriä, mutta muutamaa vuotta myöhemmin tiloja laajennettiin 7 000 neliömetrillä. Kokoelma- ja konservointikeskus on siis merkittävästi suurempi kuin Museoviraston 9 600 neliömetrin kokoinen keskusvarasto Orimattilassa. Hyllymetrejä on yhteensä noin 25 kilometriä: kuvakokoelmien Journalistisen kuva-arkiston JOKA:n kokoelmien säilytystilassa on noin 12 000 hyllymetriä. Lisäksi sähköisissä siirtohyllyissä hyllytasoja on ensimmäisessä toteutusvaiheessa 8 000 metriä ja kuormalavahyllyissä noin 5 000 metriä. Olosuhdehallittuja työ- ja säilytystiloja on 14. Tilat täyttävät yhdeksän eri olosuhdevaatimusta. Konservoinnissa ja säilytyksessä on omat työtilat eri materiaaleille sekä pakaste- ja kylmiötiloja. Tiloissa on myös erityislaitteita ja tekniikkaa, jota ei ole muualla Suomessa ja jotka on räätälöity konservoinnin tarpeisiin. Viisimetrinen tyhjiöpakastekuivain on Suomen suurin. Rakennuksessa on röngtenhuone, digitaalinen röngtenlaite, röntgenfluoresenssi (XRF) ja FTIR -laitteet. == Kokoelmat == Kokoelma- ja konservointikeskukseen sijoitetaan aikaisemmin väliaikaisissa varastoissa eri puolilla eteläistä Suomea säilytetyt Kansallismuseon kokoelmiin kuuluvat esineet ja osa Museoviraston täydestä Orimattilan keskusvaraston kokoelmista, kuten yleisetnografiset eli Euroopan ulkopuoliset kokoelmat ja tulevaisuudessa kaikkien kokoelmien uushankinnat. Orimattilan keskusvarasto on kuitenkin vielä pitkään Kansallismuseon kokoelmien pääsäilytystila. Kokoelma- ja konservointikeskukseen sijoitetaan pysyvästi Journalistien kuva-arkiston JOKA:n 7,5 miljoonaa lehtikuvaa sekä arkeologisia maalöytöjä. Museoesineiden siirto aloitettiin toukokuussa. Ensimmäisenä siirrettiin suljettujen kartanomuseoiden, Pukkilan kartanon, Anjalan kartanon ja Rapolan kartanon kokoelmia sekä Suomen merimuseon esineistöä. == Tilojen omistus ja muutostyöt == Kiinteistö toimi ennen tukkuliikke Inex Partners Oy:n logistiikkakeskuksena. Kiinteistön omistaa Kokoelmakeskus Ky, jota edustaa CapMan Real Estate I Ky, jolta Senaatti-kiinteistöt on vuokrannut tilat Museoviraston käyttöön. Vuokrasopimus on 15 vuotta ja vuokrakustannukset 2,2 miljoonaa euroa vuodessa. Tilojen suunnittelu- ja rakennusvaihe kesti vain noin vuoden. Rakennukseen tehtiin muun muassa uudisosa. == Lähteet == Luokka:Vantaan rakennukset ja rakennelmat Luokka:Museovirasto Luokka:Varastorakennukset Luokka:Suomen museot Luokka:Museoiden kokoelmat Luokka:Hakkila
Maria Ailio

Maria Karola Sofia Ailio (s. 26. tammikuuta 1964 Helsinki) on suomalainen arkkitehti, joka on erikoistunut korjausrakentamiseen. Hänen laajimpia töitään ovat vuonna 2016 valmistunut Helsingin Luther-kirkon palautus kirkoksi tilan oltua pitkään ravintolana ja Suomen Luterilaisen Evankeliumiyhdistyksen Kokkolan-toimintakeskuksen peruskorjaus. Lisäksi hän on suunnitellut pientaloja. Ailio on valmistunut arkkitehdiksi vuonna 1991 Teknillisestä korkeakoulusta, ja työskenneltyään useissa toimistoissa hän perusti vuonna 2000 nimeään kantavan toimiston. == Lähteet == Luokka:Suomalaiset arkkitehdit Luokka:Vuonna 1964 syntyneet Luokka:Elävät henkilöt
Molodin taistelu

Molodin taistelu () käytiin Krimin kaanikunnan ja Moskovan Venäjän armeijoiden välillä vuonna 1572. Se päättyi kahdeksan päivän jälkeen Venäjän ratkaisevaan voittoon ja merkitsi käännettä Venäjän–Krimin sodassa. Vuonna 1552 alkanut sota käynnistyi, kun tsaari Iivana IV Julma valtasi Kazanin kaanikunnan, jonka laillisena perijänä Krimin kaani Devlet I Giray piti itseään. Venäjä valtasi myös kaanin tavoitteleman Astrahanin 1554–1556. Krimin kaanikunnan vasalli- isäntä ja liittolainen Osmanien valtakunta osallistui sotaan 1568, mutta turkkilaisten ja tataarien yhteinen sotaretki Astrahaniin 1569 epäonnistui karvaasti. Venäjä ja Osmanien valtakunta solmivat rauhan 1570, jonka jälkeen kaani Devlet jatkoi sotatoimia Venäjää vastaan itsenäisesti. Kaani keräsi armeijan, jonka avulla hän valtasi ja poltti Moskovan 1571 ajaen tsaari Iivanan pakoon kaupungista. Pelastaakseen tilanteen tsaari lupasi kaanille poistuvansa Astrahanista, mutta seuraavana vuonna kaanille valkeni, ettei Iivana aio pitää lupaustaan. Hän keräsi uuden sotajoukon, joka lähti marssille kohti Moskovaa. Tsaari ja hänen kenraalinsa olivat kuitenkin ennakoineet tataarien saapuvan uudelleen ja valmistelleet huolellisesti vastatoimia.Davies 2007 s. 15–17 Armeijat kohtasivat toisensa heinäkuun 1572 lopulla lähellä Molodin kylää noin 50 kilometriä Moskovasta etelään. Taistelussa tuli kuuluisaksi venäläisten käyttämä siirreltävä suoja, guljai-gorod, jonka avulla joukot saattoivat liikkua suhteellisen turvallisesti kevyiden aseiden tulituksessa. Osapuolten kärsimistä tappioista ei ole jäänyt historiaan luotettavia selontekoja, mutta Venäjän voittoon päättyneellä taistelulla oli merkittävä vaikutus osapuolten väliseen voimatasapainoon. Sen vuoksi voidaan olettaa, että tataarien armeija kärsi enemmän tappioina.Dowling 2015 s. 528–530 Seurauksena Krimin kaani joutui luopumaan sekä sodan jatkamiseen liittyvistä suunnitelmistaan että aikeistaan vallata Kazanin ja Astrahanin kaanikunnat Venäjältä. Tappio merkitsi Krimin kaanikunnan poliittisen ja sotilaallisen vaikutusvallan heikkenemistä, joka puolestaan antoi tilaa Moskovan Venäjän nousulle. Vasta vuosina 1588–1607 hallinneen kaanin Gazi II Girayn aikana Krimin kaanikunta oli jälleen riittävän vahva voidakseen haastaa Venäjän uudelleen.Davies 2007 s. 17 == Lähteet == * * ===Viitteet=== Luokka:Venäjän taistelut Luokka:Krimin kaanikunta Luokka:Moskovan alue
Maria Kopsakangas-Savolainen

Maria Kopsakangas-Savolainen (s. 24. tammikuuta 1970) on suomalainen taloustieteilijä. Hän työskentelee tutkimusprofessorina Oulun yliopiston kauppakorkeakoulussa. Kopsakangas-Savolaisen tutkimukset keskittyvät kestävään energiatalouteen ja sähkömarkkinoiden toimintaan.Kopsakangas-Savolaisen CV Oulun yliopiston kauppakorkeakoulu, helmikuu 2016. Viitattu 18.6.2016Kopsakangas-Savolaisen profiili Oulun yliopiston kauppakorkeakoulu. Viitattu 18.6.2016 Hänen tutkimusprofessuurinsa on Oulun yliopiston ja Suomen ympäristökeskuksen yhteisprofessuuri. Maria Kopsakangas-Savolainen. Kauppakorkeakoulun henkilökuntasivu. Viitattu 22.4.2020. Kopsakangas- Savolainen on koulutukseltaan taloustieteen tohtori. Hän väitteli tohtoriksi Oulun yliopistosta vuonna 2002 otsikolla A Study on the deregulation of the Finnish electricity markets. Viitattu 18.6.2016 Kaudella 2016–2019 Kopsakangas-Savolainen toimi Suomen ilmastopaneelin jäsenenä. == Lähteet == Luokka:Suomalaiset taloustieteilijät Luokka:Suomalaiset professorit Luokka:Elävät henkilöt Luokka:Vuonna 1970 syntyneet
Tuomas Takalo

Tuomas Takalo on suomalainen taloustieteilijä. Hän työskentelee taloustieteen professorina Hankenilla. Takalon tutkimukset käsittelevät muun muassa innovaatioita, immateriaalioikeuksia sekä rahoitusmarkkinoita. Takalo on dosentti Aalto-yliopiston kauppakorkeakoulussa, Jyväskylän yliopiston kauppakorkeakoulussa, Turun kauppakorkeakoulussa sekä Oulun yliopistossa ja lisäksi hän toimii neuvonantajana Kilpailu- ja kuluttajavirastolle. Aiemmin Takalo on työskennellyt muun muassa Suomen Pankin neuvonantajana rahapolitiikka- ja tutkimusosaston tutkimusyksikössä.Tuomas Takalon kotisivu Viitattu 18.6.2016 Takalo on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1999 otsikolla "Essays on the Economics of Intellectual Property Protection".Väitös: VTL Tuomas Takalo Helsingin yliopisto 20.2.1999. Viitattu 18.6.2016 Viitattu 18.6.2016 == Lähteet == == Aiheesta muualla == * Takalon tutkimukset IDEASissa Luokka:Suomalaiset professorit Luokka:Suomalaiset taloustieteilijät Luokka:Suomen Pankin henkilöstö Luokka:Elävät henkilöt
Khalifa St. Fort

Khalifa St. Fort (s. 13. helmikuuta 1998) on trinidadtobagolainen pikajuoksija. St. Fort juoksi Pekingin MM-kilpailuissa 2015 alkuerissä ankkurina Trinidad-Tobagon 4 × 100 metrin viestijoukkueessa. Alkuerien aika oli sen hetkinen maan ennätys. Hänet korvattiin finaalissa, jossa Trinidad- Tobago juoksi pronssille, Semoy Hackettilla. St. Fort sai kuitenkin mitalin alkueräjuoksunsa ansiosta. Rion olympialaisissa 2016 Trinidad-Tobago sijoittui viidenneksi 4 × 100 metrin viestissä, jossa St. Fort juoksi joukkueen ankkurina. Lontoon MM-kilpailuissa 2017 hän karsiutui 100 metrin alkuerissä ja sijoittui pikaviestissä kuudenneksi. Vuoden 2015 alle 18-vuotiaiden maailmanmestaruuskisoissa Calissa Kolumbiassa St. Fort sai hopeaa 100 metrin juoksussa ajalla 11,19 s. Vuonna 2016 alle 20-vuotiaiden maailmanmestaruuskisoissa Bydgoszczissa Puolassa St. Fort oli pronssilla ajalla 11,18 s. == Henkilökohtaiset ennätykset == === Ulkoradat === Matka Aika Paikka Päivä 100 m 11,06 Port of Spain 24. kesäkuuta 2017 200 m 23,31 Port of Spain 24. kesäkuuta 2018 == Lähteet == Luokka:Trinidadtobagolaiset pikajuoksijat Luokka:Vuonna 1998 syntyneet Luokka:Elävät henkilöt